Атырау облыстық аумақтық инспекциясының басшысы пара алды деген күдікке ілінді
DATE: 10:40, 09 Ақпан 2024 | GMT +5
TITLE: Атырау облыстық аумақтық инспекциясының басшысы пара алды деген күдікке ілінді
URL: https://kaz.inform.kz/news/atirau-oblistik-aumaktik-inspektsiyasinin-basshisi-para-aldi-degen-kudkke-lnd-c874fc/
META: DATE: 10:40, 09 Ақпан 2024 | GMT +5
TOTAL WORDS: 124
AUTHOR(S):
TEXT: Бұл туралы ҚР Сыбайлас жемқорлық қарсы қарсы іс-қимыл агенттігінің баспасөз қызметі мәлім етті. Баспасөз қызметінің мәліметтеріне қарағанда, Атырау облысы бойынша Сыбайлас жемқорлыққа қарсы қызмет облыс прокуратурасының үйлестіруімен «ҚР АШМ Ветеринариялық бақылау және қадағалау комитетінің Атырау облыстық аумақтық инспекциясы» ММ басшысына қатысты сотқа дейінгі тергеу жүргізуде. Ол тауарларды Қазақстан Республикасы мен Ресей Федерациясы шекараларының шектескен учаскесінде Кеден одағының кедендік шекарасы арқылы өткізу кезінде олардың заңды қызметін жедел және кедергісіз жүзеге асырғаны үшін сыртқы экономикалық қызметке қатысушылардан 2 100 000 теңге сомасында пара алды деп күдіктенеді. Тергеу жалғасуда. Қылмыстық-процестік кодексінің 201-бабына сәйкес өзге ақпарат жария етуге жатпайды. «Конституцияның 77-бабы 3-тармағының 1-тармақшасына және Қылмыстық-процестік кодексінің 19-бабы 1-бөлігіне сәйкес, қылмыстық құқық бұзушылық жасаудағы кінәсі соттың заңды күшіне енген үкімімен белгіленгенге дейін әрбір адам кінәсіз деп есептеледі», -делінген хабарламада
